钦定古今图书集成/明伦汇编/闺媛典/第214卷 > 章崇雅妻洪氏〈朱氏附〉
## 钦定古今图书集成/明伦汇编/闺媛典/第214卷 > 章崇雅妻洪氏〈朱氏附〉

按《明外史列女传》：“洪氏，怀宁章崇雅妻。崇雅早亡，洪
守志十年。姑许氏疾，不能起，洪剜乳肉为羹而饮之，
获愈，馀肉投池中，不令人知。数日后，群鸭自水中衔
出，鸣噪回翔，小童获以告姑，姑起视之，乳血犹淋漓
也。其夫兄崇古亦早亡，姒朱氏誓死靡他，妯娌相守
五十年云。”